
Kerjasama dengan
'UMNO: Hubungan
Bersatu, Pas retak?

PETALING JAYA: Parti Pribumi
Bersatu Malaysia (Bersatu) di-
nasihatkan menghentikan usaha
menjatuhkan kerajaan, termasuk
memujuk UMNO untuk berpaling
tadah bagi membentuk kerjasama
politik baharu.

Bekas pemimpin Bersatu, Da-
tuk Syed Abu Hussin Hafiz Syed
Abdul Fasal berkata, tindakan
parti itu mengajak UMNO beker-
jasama hanya bertujuan melemah-
kan Kerajaan Perpaduan.

Katanya; Bersatu seharusnya
memohon untuk melakukan ker-
jasama dengan Perdana Menteri,
Datuk Seri Anwar Ibrahim bagi
memastikan politik negara stabil
dan usaha memperkukuh kese-
jahteraan rakyat dapat diteruskan.

“Apa tujuan mereka mahu ber-
gabung? Jika benar ikhlas, lebih
baik terus bekerjasama dengan

Perdana Menteri, bukan hanya
dengan UMNO untuk menjatuh-
kan kerajaan,” katanya kepada
Utusan Malaysia.

Sebelum ini, Timbalan Presiden
Bersatu, Datuk Seri Hamzah Zai-
nuddin, menyatakan kesediaan
partinya untuk bekerjasama den-
gan UMNO, meskipun sebelum ini
kedua-dua parti itu bermusuhan.

Hamzah berpendapat bahawa
tiada lagi sebab untuk UMNO dan
Bersatu terus berpecah kerana
kedua-duanya berkongsi wadah
perjuangan yang sama.

Syed Abu Hussin menegaskan
tiada keperluan bagi Bersatu men-
jalinkan kerjasama dengan UMNO,
kerana kerajaan hari ini dibentuk
melalui gabungan UMNO, Pakatah
Harapan (PH), dan beberapa parti

-lain.
“Kenapa nak dengan UMNO?

Mereka tiada kuasa sekarang, yang
ada kuasa adalah kerajaan hasil
kerjasama UMNO, Pakatan Hara-
pan (PH) dan beberapa gabungan
parti politik lain.

“UMNO kini sebahagian daripa-
da kerajaan, bukannya pembang-
kang. Jadi, apa logiknya Bersatu
mahu bergabung dengan UMNO
jika bukan untuk menjatuhkan
kerajaan?” katanya.

Ahli Parlimen Bukit Gantang
itu turut menyarankan agar Ber-
satu memberi tumpuan kepada
kepentingan rakyat dan bukan
sekadar mengejar kuasa politik.

“Jangan buang masa, ada dua
tahun setengah lagi. Lebih baik
kita memberikan sokongan kepa-
da kerajaan supaya rakyat dapat
dibela, ekonomi dimajukan dan
menurunkan kos sara hidup,” ka-
tanya.




